Document ID: 32007D0105

DEĊIŻJONI TAL-KUMMISSJONI
tal-15 ta' Frar 2007
li temenda d-Deċiżjonijiet 2005/731/KE u 2005/734/KE f'dak li għandu x'jaqsam ma' l-estensjoni tal-perjodu ta' applikazzjoni tagħhom
(notifikat bid-dokument numru C(2007) 420)
(Test b'rilevanza għaż-ŻEE)
(2007/105/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar, veterinarju u zootekniku applikabbli għall-kummerċ intra-Kommunitarju ta' ċertu annimali ħajjin u prodotti bil-ħsieb tat-tlestija tas-suq intern (1), u b'mod partikulari l-Artikolu 10(4) tagħha,
Billi:
(1)
Id-Deċiżjonijiet tal-Kummissjoni 2005/731/KE tas-17 ta' Ottubru 2005 li tistipula ħtiġijiet supplimentari għas-sorveljanza ta' l-influwenza tat-tjur fl-għasafar selvaġġi (2) u 2005/734/KE tad-19 ta' Ottubru li tistipula l-miżuri ta' biosigurtà biex inaqqsu r-riskju ta' trasmissjoni ta' l-influwenza tat-tjur b'patoġeniċità għolja kkaġunata mill-vajrus ta' l-Influwenza A tas-sottotip H5N1 minn għasafar li jgħixu fil-libertà għat-tjur u għasafar maqbudin oħrajn u li tipprovdi għal sistema ta' detezzjoni bikrija fiż-żoni ta' riskju partikolari (3) jiskadu fil-31 ta' Diċembru 2006.
(2)
Madankollu, peress li tifqigħat tal-vajrus ta' l-influenza tat-tjur ta' nisel Ażjatiku għadhom jiġru f'pajjiżi terzi u t-theddida lill-Komunità għalhekk ma naqsitx, huwa xieraq li tittawwal l-applikazzjoni ta' dawk id-Deċiżjonijiet.
(3)
Id-Deċiżjonijiet 2005/731/KE u 2005/734/KE għandhom għalhekk jiġu emendati skond dan.
(4)
Il-miżuri stipulati f'din id-Deċiżjoni huma skond l-opinjoni tal-Kumitat Permanenti għall-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
Fl-Artikolu 4 tad-Deċiżjoni 2005/731/KE, id-data “il-31 ta' Diċembru 2006” hija ssostitwita bid-data “il-31 ta' Diċembru 2007”.
Artikolu 2
Fl-Artikolu 4 tad-Deċiżjoni 2005/734/KE, id-data “il-31 ta' Diċembru 2006” hija ssostitwita bid-data “il-31 ta' Diċembru 2007”.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, 15 ta' Frar 2007.

Labels: 12
0
20
6